smcproject/ml-wiki-sentences huggingface dataset:
പേരുപോലെതന്നെ പത്രത്തിലെ വാർത്തകൾ ടെലിഗ്രാഫ് ഭാഷയിൽ ആയിരിക്കണമെന്ന് പത്രാധിപർക്കു നിർബന്ധമുണ്ടായിരുന്നു.
അതിനായി പത്രലേഖകർക്ക് പ്രത്യേക പരിശീലനം നൽകുകയും പത്രലേഖകർക്കുവേണ്ടി നാൾ താൾ കൈയേട് എന്ന പേരിൽ ഒരു കൈപ്പുസ്തകം പ്രസിദ്ധീകരിക്കുകയും ചെയ്തു.
ആരംഭിച്ച് ഒരു വർഷം കഴിഞ്ഞ് പ്രസിദ്ധീകരണം മധുരയിൽനിന്ന് മദ്രാസിലേക്കു മാറ്റി.
തമിഴൻ വാരിക നിറുത്തി.
ദിനപത്രത്തിന്റെ പേര് ദിനത്തന്തി എന്നാക്കി.
ഇന്ന് തമിഴ്നാട്ടിലെ മിക്കവാറും എല്ലാ ജില്ലകളിൽനിന്നും പ്രസിദ്ധീകരിക്കുന്നുണ്ട്.
സാധാരണക്കാരന്റെ പത്രം എന്ന നിലയിൽ വായനക്കാരുടെ എണ്ണത്തിൽ ഒന്നാം സ്ഥാനമാണ് ദിനത്തന്തി അവകാശപ്പെടുന്നത്.
സാധാരണക്കാർ ഇഷ്ടപ്പെടുന്ന ഈ പത്രത്തിന് നിരവധി സവിശേഷതകളുണ്ട്.
കരുത്തുപടം എന്ന് തമിഴിൽ പറയുന്ന കാർട്ടൂൺ, വീരസാഹസിക കുറ്റാന്വേഷണ രീതികളിലുള്ള തുടർ ചിത്രകഥ , സാമൂഹ്യവിമർശനം ലക്ഷ്യംവച്ചുള്ള ആണ്ടിപ്പണ്ടാരം പാടുകിറാർ , രാഷ്ട്രീയവിമർശനം ലക്ഷ്യമാക്കിയുള്ള ചാണക്യൻ ചൊൽ കിറാർ എന്നീ സ്ഥിരം കാർട്ടൂൺ പംക്തികൾ ജനശ്രദ്ധ പിടിച്ചുപറ്റിയവയാണ്.
ആഴ്ചയിലെ പകുതിയിലേറെ ദിവസങ്ങളിൽ ഞായിർമലർ , കുടുംബമലർ , തങ്കമലർ , വെള്ളിമലർ , ഇളൈഞ്ഞർമലർ , മുത്തുശ്ശരം എന്നിങ്ങനെ പ്രത്യേക പതിപ്പുകൾ ഉണ്ടായിരിക്കും.
1981-ൽ ആദിത്തനാർ അന്തരിച്ചശേഷം അദ്ദേഹത്തിന്റെ മകൻ ശിവന്തി ആദിത്തനാർ ആണ് പത്രത്തിന്റെ സാരഥ്യം വഹിക്കുന്നത്.
മാലൈമലർ, നെല്ലൈമാല്ലൈമുരശ്, റാണി, റാണി മുത്തു, റാണി കോമിക്സ് തുടങ്ങിയ അനുബന്ധ പ്രസിദ്ധീകരണങ്ങളുമുണ്ട്.
പ്രചരണം
ദിനത്തന്തിയുടെ പ്രചരണം 2015 ജനുവരി - ജൂൺ 16,79,837 കോപ്പികൾ (ABC Jan to June): Edition Average ചെന്നൈ 4,90,662 മധുര 1,25,778 കോയമ്പത്തൂർ 1,18,470 വെല്ലൂർ 67,274 തിരുച്ചിറപള്ളി 1,00,758 തിരുനെൽവേലി 1,28,698 സലീം 1,22,967 കടലൂർ 66,370 ബാംഗലൂർ 63,211 പോണ്ടിച്ചേരി 29,047 ഈറോഡ് 55,914 നാഗർകോവിൽ 1,06,350 തഞ്ചാവൂർ 91,817 ദിണ്ഡുകൽ 51,815 തിരുപ്പൂർ 41,038 മുംബൈ 19,668 പുറത്തേക്കുള്ള കണ്ണികൾ http://www.financialexpress.com/news/Dina-Thanthi-group-buys-NDTV-Hindu/857333/ http://tamilepaper.blogspot.in/2009/04/daily-thanthi-epaper.html http://www.dailythanthi.com/thanthiepaper/default.aspx കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദിനത്തന്തി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദിനനാഥ് ഗോപാൽ ടെണ്ടുൽക്കർ ഇംഗ്ലീഷ് വിലാസം https://ml.wikipedia.org/wiki/Dinanath_Gopal_Tendulkar
സ്വാതന്ത്ര്യസമരസേനാനിയും ഇന്ത്യൻ - ഇംഗ്ലീഷ്, മറാഠി സാഹിത്യകാരനുമാണ് ദിനനാഥ് ഗോപാൽ ടെണ്ടുൽക്കർ .
മഹാരാഷ്ട്രയിലെ രത്നഗിരിയിൽ 1909 ഒക്ടോബർ 9-ന് ജനിച്ചു.
മുംബൈ , കേംബ്രിജ്, മൻബുർഗ്, ഗോട്ടിൻജൻ (ജർമനി) എന്നീ സർവകലാശാലകളിൽ പഠിച്ച് ബിരുദങ്ങൾ നേടിയെങ്കിലും ഗവൺമെന്റിന്റെ ഉന്നതപദവികളിൽ ആകൃഷ്ടനാകാതെ സ്വാതന്ത്ര്യസമരരംഗത്ത് നിലയുറപ്പിച്ചു.
പ്രക്ഷോഭങ്ങളിൽ പങ്കെടുക്കുകയും ജയിൽവാസമനുഭവിക്കുകയും ചെയ്തിട്ടുണ്ട്.
സ്വാതന്ത്ര്യപ്രാപ്തിയോടെ ഭാരതസർക്കാർ പല പദവികളിലേക്കും ടെണ്ടുൽക്കറെ ക്ഷണിച്ചെങ്കിലും അതിൽ തത്പരനാകാതെ, സാഹിത്യം, സംഗീതം, ഫോട്ടോഗ്രാഫി തുടങ്ങിയ മേഖലകളിൽ വ്യാപരിക്കുന്നതിനായിരുന്നു ഇഷ്ടപ്പെട്ടത്.
മഹാത്മാഗാന്ധിയുടെയും ഖാൻ അബ്ദുൾ ഗാഫാർഖാന്റെയും ജീവചരിത്രങ്ങൾ ഇദ്ദേഹത്തിന്റെ കൃതികളിൽ പ്രധാനപ്പെട്ടവയാണ്.
ഗാന്ധിജിയുടെ ജീവചരിത്രം 'മഹാത്മാ' എന്ന പേരിൽ എട്ടു വാല്യമായി ഇംഗ്ലീഷിൽ 1951-54 കാലഘട്ടത്തിൽ പ്രസിദ്ധീകരിച്ചു.
കേന്ദ്ര ഗവൺമെന്റിന്റെ പ്രസിദ്ധീകരണവിഭാഗമാണ് ഈ കൃതി പ്രസാധനം ചെയ്തത്.
പല ഇന്ത്യൻ ഭാഷകളിലും ഇതിന് വിവർത്തനമുണ്ടായിട്ടുണ്ട്.
കന്നഡയിൽ, പ്രശസ്തരായ ഒരു സംഘം എഴുത്തുകാർ സഹകരിച്ചാണ് വിവർത്തനം നിർവഹിച്ചത്.
ഗാന്ധിജിയുടെ എഴുപത്തിയഞ്ചാം ജന്മദിനത്തിൽ ഒരു അഭിനന്ദനഗ്രന്ഥം പ്രസിദ്ധീകരിച്ചതിന്റെ സമ്പാദകൻ ടെണ്ടുൽക്കറായിരുന്നു.
കന്നഡ, ഇംഗ്ലീഷ്, ഗുജറാത്തി ഭാഷകളിലായിരുന്നു ഈ ഗ്രന്ഥം.
ഗാന്ധിജിയുടെ ചമ്പാരൻ സത്യാഗ്രഹത്തെ അധികരിച്ച് ഇംഗ്ലീഷിൽ തയ്യാറാക്കിയ ഗ്രന്ഥമാണ് പ്രധാനപ്പെട്ട മറ്റൊരു രചന.
ജവാഹർലാൽ നെഹ്റുവിന്റെ ഉറ്റ സുഹൃത്തായിരുന്നു ടെണ്ടുൽക്കർ.
നെഹ്റു എ ബഞ്ച് ഒഫ് ലെറ്റേഴ്സ് (ഒരു കൂട്ടം കത്തുകൾ) പ്രസിദ്ധീകരിച്ചപ്പോൾ കത്തുകൾ തിരഞ്ഞെടുക്കുന്നതിലും പ്രസാധനം ചെയ്യുന്നതിലും ടെണ്ടുക്കൽക്കറുടെ സഹായമാണ് സ്വീകരിച്ചത്.
സഞ്ചാരപ്രിയനായിരുന്ന ഇദ്ദേഹം പല തവണ ലോകപര്യടനം നടത്തുകയും ദീർഘകാലം റഷ്യയിൽ താമസിക്കുകയും ഒരു റഷ്യൻ ചലച്ചിത്രത്തിന്റെ നിർമ്മാണത്തിൽ പങ്കുചേരുകയും ചെയ്തിട്ടുണ്ട്.
റഷ്യയിലെ ജീവിതത്തെ അധികരിച്ച് 'റഷ്യയിൽ മുപ്പതുമാസം' എന്ന ഗ്രന്ഥം ഇംഗ്ലീഷിലും മറാഠിയിലും പ്രസിദ്ധീകരിച്ചു.
1971 ജൂൺ 12-ന് മുംബൈയിൽ വച്ച് ടെണ്ടുൽക്കർ അന്തരിച്ചു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദിനനാഥ് ഗോപാൽ ടെണ്ടുൽക്കർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദിനനാഥ് ബത്ര ഇംഗ്ലീഷ് വിലാസം https://ml.wikipedia.org/wiki/Dinanath_Batra
ആർ.എസ്.എസ്സിന്റെ വിദ്യാഭ്യാസ വിഭാഗമായ വിദ്യാഭാരതിയുടെ ദേശീയ നിർവാഹകസമിതിയംഗവും ശിക്ഷാ ബച്ചാവോ ആന്ദോളൻ സമിതിയുടെ കൺവീനറുമാണ് ദിനനാഥ് ബത്ര .
പാകിസ്താന്റെ അതിർത്തിപ്രദേശത്ത് ജനിച്ച ബത്ര കൗമാരക്കാരനായിരുന്നപ്പോഴാണ് ഇന്ത്യാ-പാക്ക് വിഭജനവും ഹിന്ദു-മുസ്ലിം കലാപങ്ങളും സംഭവിച്ചത്.
പാകിസ്താനിലെ ഹിന്ദുക്കളെ സംരക്ഷിക്കാൻ ആർഎസ്എസ് തെരഞ്ഞെടുത്തവരിൽ ബത്രയുമുണ്ടായിരുന്നു.
പഞ്ചാബിൽ സ്കൂൾ അദ്ധ്യാപകനായി വിരമിച്ചു.
പിന്നീട് ഹരിയാനയിൽ സ്കൂൾ പ്രിൻസിപ്പലായി.
നിരവധി പുസ്തകങ്ങൾ ഹിന്ദു വിരുദ്ധമെന്ന് ആരോപിച്ച് നിരോധിക്കണമെന്ന് ആവശ്യപ്പെട്ടിരുന്നു.
വെൻഡി ഡോണിഗറുടെ പുസ്തകമായ “ദി ഹിന്ദൂസ്: ആൻ ആൾട്ടർനേറ്റീവ് ഹിസ്റ്ററി”ക്കെതിരെ ബത്ര കോടതിയിൽ നാലു വർഷത്തോളം കേസ് നടത്തി.
പെൻഗ്വിൻ ഇന്ത്യ  പ്രശ്നം കോടതിക്ക് വെളിയിൽ പരിഹരിക്കാനും ഇന്ത്യയിലുള്ള കോപ്പികൾ നശിപ്പിക്കാനും തീരുമാനിച്ചു.
എ.കെ. രാമാനുജന്റെ "ത്രീ ഹൺഡ്രഡ് രാമായണാസ്: ഫൈവ് എക്സാംബിൾസ് ആൻഡ് ത്രീ തോട്ട്സ് ഓൺ ട്രാൻസ്ലേഷൻ" എന്ന പ്രബന്ധം ഹി­ന്ദു­മ­ത­വി­കാ­ര­ത്തെ വ്ര­ണ­പ്പെ­ടു­ത്തു­ന്നു എന്ന കാ­ര­ണ­ത്താൽ ഡൽഹി സർവകലാശാലയിലെ ബിഎ രണ്ടാം വർഷ സിലബസിൽനിന്ന് എടുത്തുമാറ്റാൻ അക്കാദമിക് കൗൺസിൽ തീരുമാനിച്ചത് ബത്രയുടെ നിയമ നടപടികളെത്തുടർന്നായിരുന്നു.
ഗുജറാത്ത് കലാപകാലത്ത് മുസ്ലിം സ്ത്രീകൾക്ക് നേരെ നടന്ന ലൈംഗികഅതിക്രമങ്ങളെപ്പറ്റി മേഘാ കുമാർ എഴുതിയ പുസ്തകം പ്രസിദ്ധീകരിച്ച ഓറിയന്റ്റ് ബ്ലാക്ക്സ്വാൻ പ്രസാധകർക്കെതിരെ നോട്ടീസ് അയച്ചു.
ബത്ര എഴുതിയ 'വിദ്യാഭ്യാസത്തിന്റെ ഭാരതവത്കരണം' എന്ന പുസ്തകം ഗുജറാത്ത് സർക്കാർ 2014 ൽ സ്‌കൂൾകുട്ടികൾക്ക് പഠിക്കാനായി ശുപാർശചെയ്തിരുന്നു.
കൃതികൾ The Enemies of Indianisation: The Children of Marx, Macaulay and Madarasa, 2001 അവലംബം 1 2 ↑ ↑ {{ cite news }} : Check date values in: | accessdate= and | date= ( help ) ↑ http://workersforum.blogspot.in/2011/11/blog-post_03.html പുറം കണ്ണികൾ ദിനനാഥ് ബത്ര എന്ന സംഘി അഥവാ സ്വയം പ്രഖ്യാപിത സെൻസർ
ദിനകരൻ (ദിനപ്പത്രം) ഇംഗ്ലീഷ് വിലാസം https://ml.wikipedia.org/wiki/Dinakaran_(News_Paper)
തമിഴ് ഭാഷയിൽ പുറത്തിറങ്ങുന്ന ദിനപത്രമാണ് ദിനകരൻ .
1977ൽ കെ.പി. കന്ദസ്വാമി ആണ് ഈ ദിനപത്രം സ്ഥാപിച്ചത്.
നിലവിൽ സൺ നെറ്റ്‌വർക്ക് ആണ് ദിനകരന്റെ ഉടമസ്ഥർ.
തമിഴിലെ ഏറ്റവും കൂടുതൽ രണ്ടാമത് വരിക്കാരുള്ള ദിനപത്രമാണ് ദിനകരൻ.
ഇന്ത്യയിലെ 12 നഗരങ്ങളിൽ നിലവിൽ ഈ പത്രം അച്ചടിക്കുന്നു.
ദ്രാവിഡ മുന്നേറ്റ കഴകത്തിൽ നിന്നും വേർപെട്ട് ഓൾ ഇന്ത്യാ അണ്ണാ ദ്രാവിഡ മുന്നേറ്റ കഴകം രൂപീകരിച്ചതോടെ കെ.പി. കന്ദസ്വാമി ദിന തന്തിയിൽ നിന്നും രാജിവച്ച് പുതിയതായി ദിനകരൻ എന്ന പേരിൽ ദിനപത്രം തുടങ്ങി.
2005ലാണ് കെ.പി.കെ. കുമരനിൽ നിന്നും കലാനിധിമാരന്റെ സൺ നെറ്റ്‌വർക്ക് ഈ ദിനപത്രത്തിന്റെ ഉടമസ്ഥത വാങ്ങിയത്.
2014ൽ 1,215,583 വരിക്കാരായിരുന്നു ദിനകരൻ ദിപ്പത്രത്തിന് ഉണ്ടായിരുന്നത്.
അച്ചടിക്കുന്ന നഗരങ്ങൾ ബാംഗ്ലൂർ ചെന്നൈ കോയമ്പത്തൂർ മധുരൈ മുംബൈ ന്യൂ ഡെൽഹി നാഗർകോവിൽ പുതുച്ചേരി സേലം തിരുച്ചിറപ്പള്ളി തിരുനെൽവേലി വെല്ലൂർ അവലംബം ↑ ↑ http://www.rediff.com/money/2005/jun/17sun.htm ↑ www.exchange4media.com/e4m/news/fullstory.asp?news_id=37493 pict=3 section_id=5 tag=2878 ↑ http://business.rediff.com/slide-show/2010/may/05/slide-show-1-indias-most-read-newspapers.htm ↑ ↑ http://www.auditbureau.org/files/Details%20of%20most%20circulated%20publications%20for%20the%20audit%20period%20July%20Dec%202014.pdf ↑ പുറം കണ്ണികൾ
ദിനകരൻ ഔദ്യോഗിക വെബ്‌സൈറ്റ്
ദിനപത്രം ഇംഗ്ലീഷ് വിലാസം https://ml.wikipedia.org/wiki/Newspaper
വാർത്തകളും വിവരങ്ങളും ഉൾക്കൊള്ളുന്ന ഒരു അച്ചടി മാധ്യമത്തെയാണ് സാധാരണയായി ദിനപത്രം അഥവാ വർത്തമാനപ്പത്രം എന്ന് പറയുന്നത്.
രാഷ്ട്രീയം , കല , സംസ്കാരം , സമൂഹം , വാണിജ്യം , വ്യാപാരം , കായികം തുടങ്ങിയ മേഖലകളിലെ വാർത്തകളാണ് ഒരു പത്രത്തിൽ സാധാരണഗതിയിൽ ഉണ്ടാവുക.
പരസ്യം , കാർട്ടൂൺ , കാലാവസ്ഥ തുടങ്ങിയവ വർത്തമാനപ്പത്രങ്ങളിലെ മറ്റ് ചില ഇനങ്ങളാണ്.
ചരിത്രം Title page of the Relation from 1605
വർത്തമാന പത്രം ആദ്യം പിറന്നത് 402 കൊല്ലം മുമ്പ്, 1605 ജൂലൈയിൽ ജർമ്മനിയിലെ ജോഹാൻ കരോലസ് എന്ന വ്യക്തി അച്ചടിച്ചിറക്കിയ റിലേഷൻസ് ആണ് ആദ്യത്തെ അച്ചടി വർത്തമാനപ്പത്രം എന്ന് കരുതപ്പെടുന്നു.
1609 ലാണ് ആദ്യത്തെ പത്രം പ്രസിദ്ധീകരിച്ചതെന്നായിരുന്നു ഇതുവരെയുണ്ടായിരുന്ന വിശ്വാസം.
ഫ്രാൻസിലെ സ്ട്രാസ്ബർഗ് നഗരത്തിലെ പുരാരേഖകളിൽ നിന്നാണ് റിലേഷൻസ് പത്രത്തിന്റെ ജനന സർട്ടിഫിക്കറ്റ് കണ്ടെത്തിയത്.
പത്രത്തിന്റെ തുടക്കത്തെക്കുറിച്ചും പത്രത്തിന്റെ പകർപ്പവകാശത്തെക്കുറിച്ചും കരോലോസ് എഴുതിയ കത്തും രേഖകളും മറ്റും ഇക്കൂട്ടത്തിലുണ്ടായിരുന്നു.
1604ൽ ഒരു പ്രിന്ററുടെ വിധവയിൽ നിന്നാണ് കരോലസ് അച്ചടി പ്രസ് വാങ്ങിയതെന്ന് കണ്ടെടുത്ത രേഖകൾ വ്യക്തമാക്കുന്നു.
1605 മുതൽ റിലേഷൻസ് എന്നപ്പേരിൽ പത്രം അച്ചടിച്ചു തുടങ്ങി.
ആദ്യകാലത്ത് കൈകൊണ്ടെഴുതി വിൽക്കുന്ന കടലാസുകളായിരുന്നു പത്രങ്ങൾ.
ധനികരായ ചില വരിക്കാർക്ക് മാത്രമാണ് അക്കാലത്ത് പത്രങ്ങൾ വാങ്ങിയിരുന്നത്.
അച്ചുകൂടങ്ങളുടെ കണ്ടുപിടത്തോടുക്കൂടി കുറഞ്ഞ വിലയ്ക്ക് കൂടുതൽ പേർക്ക് പത്രം നൽകാൻ കഴിഞ്ഞു.
കേരളത്തിൽ ആദ്യത്തെ ദിനപത്രമായ രാജ്യസമാചാരം പുറത്തിറങ്ങിയതും ഒരു ജൂലൈയിൽ ആയിരുന്നു.
ജർമ്മൻകാരനായ ഹെർമൻ ഗുണ്ടർട്ടായിരുന്നു രാജ്യസമാചാരം പുറത്തിറക്കിയത്.
ദിനപത്രങ്ങളുടെ ചരിത്രം അവലംബം പുറം കണ്ണികൾ കേരളത്തിലെ പത്രങ്ങളുടെ ചരിത്രം
ദിനമണിവംശതിലകലാവണ്യ
ത്യാഗരാജസ്വാമികൾ ഹരികാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് ദിനമണിവംശതിലകലാവണ്യ .
ദിനമണിവംശതിലകലാവണ്യ ദീനശരണ്യ അനുപല്ലവി
മനവിനിബാഗുഗ മദിനിതലഞ്ചുചു ചനുവുനനേലു ചാലുഗാജാലു ചരണം
സർവവിനുതനനു സംരക്ഷിഞ്ചനു ഗർവമു ഏല കാചുവാരെവരേ നിർവികാരഗുണ നിർമ്മലകരധൃത പർവത ത്യാഗരാജസർവസ്വമൌ അർത്ഥം അവലംബം പുറത്തേക്കുള്ള കണ്ണികൾ ഐശ്വര്യ വിദ്യ രഘുനാഥിന്റെ ആലാപനം ടി എം കൃഷ്ണയുടെ ആലാപനം
താർസൂസിലെ ദിയദോറസ്
4ാം നൂറ്റാണ്ടിൽ ജീവിച്ചിരുന്ന പ്രമുഖ ക്രൈസ്തവ ദൈവശാസ്ത്രഞ്ജനും ബിഷപ്പും സന്യാസ പരിഷ്കർത്താവും ആയിരുന്നു താർസൂസിലെ ദിയദോറസ് ( ഗ്രീക്ക് : Διόδωρος ὁ Ταρσεύ ) അഥവാ ദിയദോർ .
1ാം നിഖ്യാ സൂനഹദോസിന്റെ അനുഭാവികളിൽ മുൻനിരയിൽ നിന്ന ഇദ്ദേഹം 1ാം കോൺസ്റ്റാന്റിനോപ്പിൾ സൂനഹദോസിൽ നിർണ്ണായക പങ്കുവഹിക്കുകയും മതത്യാഗിയായ ജൂലിയാന്റെ കാലത്തെ ക്രൈസ്തവിരുദ്ധ നയങ്ങളെ നഖശിഖാന്തം എതിർക്കുകയും ചെയ്തു.
അന്ത്യോഖ്യായിലെ വേദശാസ്ത്രകേന്ദ്രം പ്രബലപ്പെടുത്തിയ ഇദ്ദേഹം അവിടെ ഇവാനീസ് ക്രിസോസ്തമസ് , മോപ്സുവേസ്ത്യായിലെ തെയൊദോറോസ് തുടങ്ങിയ പ്രമുഖ പിൽക്കാല ദൈവശാസ്ത്രകാരന്മാരുടെ ഉൾപ്പെടെ നിരവധിയാളുകളുടെ ഗുരുവായും പ്രവർത്തിച്ചു.
അന്ത്യോഖ്യയിലെ ഒരു ധനിക പ്രഭുകുടുംബത്തിലാണ് ദിയദോറസിന്റെ ജനനം.
ആഥർസിലെ വിദ്യാകേന്ദ്രത്തിൽ നിന്ന്  പരമ്പരാഗത തത്വശാസ്ത്ര പരിശീലനം നേടിയ അദ്ദേഹം തുടർന്ന് സന്യാസ ജീവിതം സ്വീകരിക്കുകയാണ് ഉണ്ടായത്.
ഇക്കാലയളവിൽ തത്വശാസ്ത്ര പ്രബന്ധങ്ങളിലും റോമാ സാമ്രാജ്യത്തിൽ ക്രിസ്തുമതത്ത അമർച്ചചെയ്ത് പേഗൻമതം പുനഃസ്ഥിപിക്കാനുള്ള ചക്രവർത്തി ജൂലിയാന്റെ പരിശ്രമങ്ങളെ നേരിടുന്നതിലും ദിയദോറസ് ബദ്ധശ്രദ്ധ ചെലുത്തി.
ആറിയൻ ചിന്താഗതിക്കാരനായ ലിയോണീഷ്യസ് അന്ത്യോഖ്യയിലെ മെത്രാപ്പോലീത്തയായി നിയമിക്കപ്പെട്ടപ്പോൾ ദിയദോറസും സുഹൃത്തായ ഫ്ലാവിയാനും ചേർന്ന് ലിയോണീഷ്യസിനെതിരായി നിലപാട് എടുക്കുകയും നഗരമതിലിന് പുറത്ത് നിഖ്യൻ വിശ്വാസികൾക്കുവേണ്ടി പ്രാർത്ഥനാ യോഗങ്ങൾ സംഘടിപ്പിക്കുകയും ചെയ്തു.
പിൽക്കാലത്ത് ക്രൈസ്തവ ആരാധനാക്രങ്ങളിൽ വ്യാപകമായി തീർന്ന ഒനീസകളുടെ (മറുപടി ഗീതങ്ങൾ) ഉൽഭവം ഇവിടെ നിന്നാണെന്നാണ് അനുമാനിക്കപ്പെടുന്നത്.
അന്ത്യോഖ്യയിലെ ആശ്രമത്തിൽ ജീവിച്ചിരുന്ന കാലത്ത് ദിയദോറസ് അന്ത്യോഖ്യയിലെ മിലിത്തിയൂസിന്റെ ശിഷ്യനായി.
360ൽ മിലിത്തിയൂസ് അന്ത്യോഖ്യയുടെ മെത്രാപ്പോലീത്തയായി അവരോധിതനായതോടെ ദിയദോറസിന്റെ പ്രവർത്തനങ്ങൾ ഔദ്യോഗിക തലത്തിൽ വ്യാപകമായി.
ദിയദോറസിനെ വൈദികനായി അഭിഷേകം ചെയ്തത് മിലിത്തിയൂസാണ്.
അന്ത്യോഖ്യായിലെ സഭ വിവിധ വിഭാഗങ്ങളായി ഭിന്നിച്ചുനിന്നിരുന്ന അക്കാലത്ത് മിലിത്തിയൂസിന്റെ പക്ഷത്ത് അടിയുറച്ച് നിന്ന് നിഖ്യൻ വിശ്വാസത്തിന്റെ സംരക്ഷണത്തിന് ദിയദോറസ് ശ്രദ്ധ പതിപ്പിച്ചു.
ലളിത ജീവിതംകൊണ്ട് ശ്രദ്ധേയനായിമാറിയ ദിയദോറസ് തനിക്ക് ഭിക്ഷയായി ലഭിച്ചിരുന്നവയിൽ നിന്നാണ് ഭക്ഷണം കണ്ടെത്തിയിരുന്നത്.
സ്വത്തുക്കൾ ആർജ്ജിക്കുന്നതിലോ കൈവശം വയ്ക്കുന്നതിലോ അദ്ദേഹത്തിന് താത്പര്യമുണ്ടായിരുന്നില്ല.
വിശ്വാസ വിഷയങ്ങളിൽ അടിയുറച്ച നിലപാടുകളുടെ ഉടമയായിരുന്നു അദ്ദേഹം.
തന്റെ നിഖ്യൻ വിശ്വാസ നിലപാടുകളുടെ പേരിൽ അദ്ദേഹം നിരവധി തവണ തടവിലാക്കപ്പെടുകയും ചെയ്തു.
അദ്ദേഹം പരുക്കനായ രൂപത്തിന് ഉടമയായിരുന്നെങ്കിലും ഇവനീസ് ക്രിസോസ്തമസ് അദ്ദേഹത്തിന്റെ ഭാവങ്ങളെ മാലാഖമാരുടേത് എന്നാണ് വിശേഷിപ്പിക്കുന്നത്.
ക്രിസോസ്തമസ് തൻ്റെ വചന പ്രസംഗങ്ങളിൽ ഒന്നിൽ ദിയദോറസിനേക്കുറിച്ച് ഇപ്രകാരം പറഞ്ഞു: "അദ്ദേഹത്തിൻറെ ശോഷിച്ച കൈകാലുകളും അദ്ദേഹത്തിൻറെ മുഖവും കാണുക, ഒരു മനുഷ്യന്റെ രൂപം, പക്ഷേ ഒരു മാലാഖയുടെ ഭാവം".
വൈദികനായി പ്രവർത്തിച്ചിരുന്ന കാലത്ത് അന്ത്യോഖ്യക്ക് അടുത്തായി ഒരു ആശ്രമത്തിനും വേദപരിശീലന കേന്ദ്രത്തിനും ദിയദോറസ് തുടക്കം കുറിച്ചു.
അവിടെവെച്ചാണ് അദ്ദേഹം രണ്ട് പ്രമുഖ ക്രൈസ്തവ ദൈവശാസ്ത്രകാരന്മാരുടെ ഗുരുവായത്.
ക്രൈസ്തവരുടെ ഇടയിൽ പൊതുസ്വീകാര്യനായ പ്രഭാഷകനായി മാറിയ ഇവനീസ് ക്രിസോസ്തമസും ഏറ്റവും പ്രമുഖ ക്രൈസ്തവ ദൈവശാസ്ത്രജ്ഞന്മാരിൽ ഒരാളും പിൽക്കാലത്ത് സഭകൾ തമ്മിലുള്ള ക്രിസ്തുശാസ്ത്ര ഭിന്നതകളിൽ വിവാദവിഷയമായി മാറിയ ബൈബിൾ വ്യാഖ്യാതാവുമായ മോപ്സുവേസ്ത്യയിലെ തെയൊദോറസും ആയിരുന്നു ഈ രണ്ടുപേർ.
ക്രിസ്തുവിജ്ഞാനീയത്തിലും ബൈബിൾ വ്യാഖ്യാനത്തിലും സവിശേഷമായ അന്ത്യോഖ്യൻ നിലപാടുകൾ പിന്തുടർന്നിരുന്ന അന്ത്യോഖ്യൻ വേദശാസ്ത്ര കേന്ദ്രത്തിന്റെ അഥവാ ആശയധാരയുടെ വളർച്ചയുടെ ശക്തി കേന്ദ്രം ദിയദോറസ് രൂപീകരിച്ച ഈ വേദശാസ്ത്രപരിശീലന കേന്ദ്രമായിരുന്നു.
അഞ്ചാം നൂറ്റാണ്ടിൽ ക്രൈസ്തവസഭ മുഴുവനും വ്യാപിച്ച ക്രിസ്തുവിജ്ഞാനീയ സംബന്ധമായ വിവാദത്തിൽ ഈ വിദ്യാ കേന്ദ്രം അലക്സാണ്ട്രിയൻ വേദശാസ്ത്രകേന്ദ്രത്തോടൊപ്പം പ്രധാന പങ്കു വഹിച്ചു.
അന്ത്യോഖ്യൻ ആശയധാരയുടെ പ്രചാരകരിൽ ഒരാളായിരുന്ന നെസ്തോറിയസിനെ 431ലെ എഫേസൂസ് സൂനഹദോസ് കോൺസ്റ്റാന്റിനോപ്പിളിലെ മെത്രാപ്പോലീത്ത എന്നനിലയിൽ നിന്ന് സ്ഥാനഭൃഷ്ടനാക്കുകയും അദ്ദേഹത്തിൻറെ വിശ്വാസപ്രബോധനങ്ങളെ അപലപിക്കുകയും ചെയ്തു.
എന്നാൽ 451ലെ കാൽക്കിദോനിയാ സൂനഹദോസ് അന്ത്യോഖ്യൻ വേദശാസ്ത്ര നിലപാടുകളെ തന്നെയാണ് അംഗീകരിച്ചത്.
അന്ത്യോഖ്യയിലെ വിദ്യാകേന്ദ്രത്തിന്റെ തലവൻ എന്ന നിലയിലുള്ള ദിയദോറസിന്റെ പ്രവർത്തനവും നിഖ്യാ വിശ്വാസ പ്രമാണത്തോടുള്ള കൂറും കാരണം 372ൽ റോമാ ചക്രവർത്തി വാലെൻസ് അദ്ദേഹത്തെ അർമേനിയയിലേക്ക് നാടുകടത്തി.
നിഖ്യൻ വിശ്വാസത്തിന്റെ അനുകൂലികളിൽ മറ്റൊരു പ്രമുഖനായിരുന്ന കേയ്സറിയായിലെ ബസേലിയോസുമായി ദിയദോറസ് സൗഹൃദത്തിൽ ആകുന്നത് ഇക്കാലഘട്ടത്തിലാണ്.
378ൽ ചക്രവർത്തിയുടെ മരണത്തെ തുടർന്ന് ദിയദോറസിനെ കേയ്സറിയായിലെ മെത്രാപ്പോലീത്തയായി പ്രവർത്തിച്ചിരുന്ന ബസേലിയോസ്‌ താർസൂസിന്റെ ബിഷപ്പായി ശുപാർശ ചെയ്താണ് തിരിച്ച് യാത്രയാക്കിയത്.
ആറിയൻവാദിയായിരുന്ന വാലെൻസ് ചക്രവർത്തി 378ൽ മരണമടഞ്ഞതിനുശേഷം അന്ത്യോഖ്യയിലെ മെത്രാപ്പോലീത്ത എന്ന നിലയിലുള്ള തൻറെ പ്രവർത്തനം മിലിത്തിയുസ് വീണ്ടും സജീവമാക്കി.
പ്രവാസത്തിൽ നിന്ന് മടങ്ങിയെത്തിയ ദിയദോറസിനെ അദ്ദേഹം താർസൂസിന്റെ ബിഷപ്പും അവിഭക്ത കിലിക്യായുടെ മെത്രാപ്പോലീത്തയും ആയി ചുമതലപ്പെടുത്തി അയച്ചു.
താർസൂസ് രൂപതയുടെ മെത്രാൻ എന്ന നിലയിൽ നിഖ്യൻ വിശ്വാസധാരക്ക് വിരുദ്ധമായ വീക്ഷണങ്ങൾക്കെതിരായി അദ്ദേഹം തൻ്റെ പ്രബോധനങ്ങൾ തുടർന്നു കൊണ്ടേയിരിന്നു.
യേശുക്രിസ്തുവിന്റെ വ്യക്തിത്വത്തിൽ ദൈവത്വവും മനുഷ്യത്വവും തമ്മിലുള്ള ബന്ധപ്പെടലിനെ സംബന്ധിക്കുന്ന നിഖ്യൻ കാഴ്ചപ്പാടിന്റെ വ്യാഖ്യാനത്തിൽ അദ്ദേഹം ശ്രദ്ധ പതിപ്പിച്ചു.
ആറിയൻവാദത്തോടൊപ്പം അപ്പോളോനാറിയൻവാദത്തിന് എതിരായും അദ്ദേഹം ശക്തമായ നിലപാടെടുത്തു.
യേശുക്രിസ്തു ദൈവത്തിൻറെ ഒരു സൃഷ്ടിയാണെന്നും പുത്രൻ അല്ലെന്നും അതിനാൽ യേശുക്രിസ്തു ദൈവത്തിന് കീഴിലാണ് എന്നും ആയിരുന്നു ആറിയുസ് പഠിപ്പിച്ചിരുന്നത്.
അതേസമയം അപ്പോളോനാറിയുസിന്റെ കാഴ്ചപ്പാടിൽ ഭൂമിയിൽ ജനിച്ച ദൈവപുത്രൻ എന്ന നിലയിൽ യേശുക്രിസ്തുവിന്റെ മനുഷ്യ സ്വഭാവം ദൈവസ്വഭാവത്തിൽ അലിഞ്ഞുചേർന്ന് ഒരൊറ്റ സ്വഭാവമായി മാറുകയും യേശുക്രിസ്തുവിന്റെ മനുഷ്യസവിശേഷതകൾ അപ്രസക്തമാവുകയും ചെയ്തു എന്നാണ് വിശദീകരിച്ചിരുന്നത്.
അപ്പോളോനാറിയുസിന്റെ ഈ ആശയവും നിഖ്യൻ വിശ്വാസത്തിന് വിരുദ്ധമാണെന്ന് ദിയദോറസ് വിലയിരുത്തി.
379ൽ അന്ത്യോഖ്യയിൽ ചേർന്ന പ്രദേശിക സൂനഹദോസിലും 381ലെ 1ാം കോൺസ്റ്റാന്റിനോപ്പിൾ സാർവ്വത്രിക സൂനഹദോസിലും ദിയദോറസ് പ്രധാന പങ്ക് വഹിച്ചു.
381ൽ തന്റെ ഗുരുവായ മിലിത്തിയുസ് മരണപ്പെട്ടപ്പോൾ തൻ്റെ സുഹൃത്തായ ഫ്ലാവിയാനെ അന്ത്യോഖ്യയിലെ മെത്രാപ്പോലീത്ത എന്ന നിലയിൽ അദ്ദേഹത്തിൻറെ പിൻഗാമിയായി ദിയദോറസ് ശുപാർശ ചെയ്തു.
അന്ത്യോഖ്യായിലെ നിഖ്യൻ വിരുദ്ധരായ സമാന്തര മെത്രാപ്പോലീത്തമാരുടെ കീഴിലേക്ക് സഭാഭരണം പൂർണമായി എത്തുന്നത് തടയാൻ ലക്ഷ്യമിട്ട് നടത്തിയ നീക്കം അവിടെയുള്ള ഭിന്നത കുറെ കാലം കൂടി തുടരുന്നതിൽ കാരണമായി.
കോൺസ്റ്റാന്റിനോപ്പിൾ സൂനഹദോസിന്റെ പ്രബോധനങ്ങളെ സഭാംഗങ്ങളിൽ എത്തിക്കുന്നതിലും ദിയദോറസ് പ്രത്യേക ശ്രദ്ധ പതിപ്പിച്ചു.
394ന് മുമ്പ് താർസൂസിലെ മെത്രാനായിരിക്കെയാണ് ദിയദോറസിന്റെ അന്ത്യം.
394ൽ കോൺസ്റ്റാന്റിനോപ്പിളിൽ നടന്ന ഒരു പ്രാദേശിക സൂനഹദോസിൽ താർസൂസിന്റെ ബിഷപ്പ് എന്ന പേരിൽ പങ്കെടുത്തത് ഫാലേറിയുസ് ആണ്.
ഇതിൽ നിന്ന് ദിയദോറസ് അപ്പോഴേക്കും മരണമടഞ്ഞിരുന്നു എന്ന നിഗമനത്തിൽ എത്താൻ കഴിയുന്നു.
ദിയദോറസിന്റെ ക്രിസ്തുശാസ്ത്ര നിലപാടുകൾക്ക് അദ്ദേഹത്തിൻറെ ജീവിതകാലത്തും അതിനുശേഷം കുറേക്കാലത്തേക്കും നിഖ്യൻ വിശ്വാസികളുടെ ഇടയിൽ വലിയ പിന്തുണ ലഭിച്ചിരുന്നു.
റോമാ ചക്രവർത്തി തിയഡോഷ്യസ് 1ാമൻ അദ്ദേഹത്തെ വിശേഷിപ്പിച്ചത് 'വിശ്വാസത്തിൻറെ വിജയതാവ്' എന്നാണ്.
എന്നാൽ അഞ്ചാം നൂറ്റാണ്ടിൽ ദിയദോറസിന്റെ ക്രിസ്തുശാസ്ത്ര കാഴ്ചപ്പാടുകൾ വിവാദ വിഷയമായി മാറി.
നെസ്തോറായസിനെയും അന്ത്യോഖ്യൻ നിലപാടുകളെയും ശക്തമായി എതിർത്തിരുന്ന അലക്സാണ്ട്രിയൻ സഭാനേതാവായ കുറില്ലോസ് ഇവാനീസ് ക്രിസോസ്തമസ്, മോപ്സുവേസ്ത്യയിലെ തെയദോറോസ് എന്നിവരുടെ നിലപാടുകളോടൊപ്പം താർസൂസിലെ ദിയദോറസിന്റെ ആശയങ്ങളെയും എതിർത്തിരുന്നു.
ക്രിസോസ്തമസിന് ലഭിച്ചിരുന്ന പൊതു സ്വീകാര്യത മനസ്സിലാക്കി അദ്ദേഹത്തോടുള്ള എതിർപ്പ് കുറില്ലോസ് അവസാനിപ്പിക്കുകയും തൻ്റെ നേതൃത്വത്തിൽ നടന്ന എഫേസൂസ് സൂനഹദോസ് സ്ഥിരീകരിക്കുന്നതിന് വേണ്ടി അന്ത്യോഖ്യൻ മെത്രാപ്പോലീത്ത ഇവാനീസ് 1ാമനുമായി അവസാനം ഒത്തുതീർപ്പിൽ എത്തുകയും ചെയ്തുവെങ്കിലും ദിയദോറസ്, തിയദോറോസ് എന്നിവരോടുള്ള വിയോജിപ്പ് തുടർന്നു.
499ൽ കോൺസ്റ്റാന്റിനോപ്പിളിൽ ചേർന്ന പ്രാദേശിക സൂനഹദോസ് ദിയദോറസിന്റെ ക്രിസ്തുശാസ്ത്ര കാഴ്ചപ്പാടുകൾ നെസ്തോറിയൻ ആണ് എന്ന് വിലയിരുത്തി.
ഇതിനുശേഷം ഗ്രീക്ക് സഭകൾ പൊതുവേ ദിയദോറസിന്റെ നിലപാടുകളെ വിശ്വാസ വിപരീതമായി കണക്കാക്കുന്നു.
അതേസമയം റോമാസാമ്രാജ്യത്തിന് പുറത്തുള്ള കിഴക്കിന്റെ സഭയിൽ ദിയദോറസിനുള്ള സ്വീകാര്യത നിലനിൽക്കുന്നു.
തെയദോറോസ്, നെസ്തോറിയസ് എന്നിവരോടൊപ്പം ഗ്രീക്ക് സഭാ മല്പാനായും വിശുദ്ധനായും ദിയദോറസിനെ പൗരസ്ത്യ സുറിയാനി സഭകൾ ബഹുമാനിക്കുന്നു.
സാഹിത്യശേഷിപ്പുകൾ
ദിയദോറസ് അന്ത്യോഖ്യൻ ദൈവശാസ്ത്ര ധാരയിലെ ഏറ്റവും പ്രമുഖരായ ദൈവസ്ത്രജ്ഞരിൽ ഒരാളാണ്.
ഇദ്ദേഹത്തിൻറെ പേരിൽ നിരവധി കൃതികൾ അറിയപ്പെട്ടിട്ടുണ്ടെങ്കിലും അഞ്ചാം നൂറ്റാണ്ടിന്റെ അവസാനം മുതൽ ഗ്രീക്ക് സഭകളിൽ അദ്ദേഹത്തോട് ഉണ്ടായ വിപ്രതിപത്തി കാരണം അദ്ദേഹത്തിൻറെ ഒട്ടുമിക്ക കൃതികളും നശിപ്പിക്കപ്പെടുകയും അവയുടെ പകർത്തി എഴുതലുകൾ നിരോധിക്കപ്പെടുകയും ചെയ്തു.
ബൈബിളിലെ സങ്കീർത്തനങ്ങളുടെ അദ്ദേഹം രചിച്ച ഒരു വ്യാഖ്യാന കൃതി മാത്രമാണ് ഇതിനെ അതിജീവിച്ചത്.
ഈ കൃതിയിൽ ആകൃഷ്ടരായ ചില ഗ്രീക്ക് സന്യാസികൾ ദിയദോറസിന്റെ പേരിന് പകരം അത്തനാസിയൂസിന്റെ പേരിൽ ഇത് പകർത്തി എഴുതുകയാണ് ഉണ്ടായത്.
ക്രിസ്തുമതത്തിൽ നിന്ന് സ്വാധീനം ഉൾക്കൊണ്ട് രൂപപ്പെടുകയും ഒരു ലോക മതമായി വ്യാപിക്കുകയും ചെയ്ത മനിക്കേയമതത്തെ ദിയദോറസ് ശക്തമായി എതിർത്തിരുന്നു.
മനിക്കേയമതത്തിന്റെ ആശയങ്ങൾക്ക് എതിരായ ഒരു കൃതി ദിയദോറസിന്റെ രചിച്ചു.
മൂന്ന് ഭാഗങ്ങളിലായി എഴുതപ്പെട്ട ഈ കൃതി പൂർണമായി നഷ്ടപ്പെട്ടു എന്നാണ് കണക്കാക്കപ്പെട്ടിരുന്നത് എങ്കിലും ചെറിയ ഒരു ശകലം ആധുനിക ഗവേഷകർ കണ്ടെത്തിയിട്ടുണ്ട്.
ദിയദോറസിനെക്കുറിച്ചുള്ള പരാമർശങ്ങൾ ക്രിസോസ്തമസിന്റെ കൃതികളിലും കാണാനാകും.
വടക്കൻ അറേബ്യയിൽ (ബേഥ് ഖത്രായ) നിന്നുള്ള പൗരസ്ത്യ സുറിയാനി പണ്ഡിതരായ ദാദീശോ, നിനവേയിലെ ഇസഹാഖ് എന്നിവർ തങ്ങളുടെ രചനകളിൽ ദിയദോറസിന്റെ 'ദൈവാധീനത്തെ കുറിച്ച്' എന്ന കൃതിയുടെ ഭാഗങ്ങൾ ഉദ്ധരിച്ചിട്ടുണ്ട്.
13ാം നൂറ്റാണ്ടിന്റെ ആദ്യപകുതിയിൽ പ്രാത് മെയ്ശാന്റെ പൗരസ്ത്യ സുറിയാനി മെത്രാപ്പോലീത്ത ആയിരുന്ന ബസ്രയിലെ ശ്ലേമോൻ താൻ രചിച്ച 'തേനീച്ചയുടെ പുസ്തകത്തിൽ' ദിയദോറസിന്റെ ഉദ്ധരണികളും ചേർത്തിട്ടുണ്ട്.
ദൈവശാസ്ത്ര കാഴ്ച്ചപ്പാടുകൾ ക്രിസ്തുശാസ്ത്രം
ദിയദോറസിന്റെ പേരിൽ അറിയപ്പെടുന്ന കൃതികളുടെ കർതൃത്വം സംശയാസ്പദമാണ് എന്നതിനാൽ അദ്ദേഹത്തിന്റെ ക്രിസ്തുശാസ്ത്ര കാഴ്ചപ്പാടുകളുടെ സവിശേഷതകൾ കൃത്യമായി നിർണയിക്കുന്നത് ദുഷ്കരമാണ്.
അന്ത്യോഖ്യൻ ദൈവശാസ്ത്ര വീക്ഷണം പിന്തുടർന്നിരുന്ന അദ്ദേഹത്തിന്റെ ശിഷ്യന്മാരുടെയും ബൗദ്ധിക പിൻഗാമികളുടെയും പരാമർശങ്ങളിൽ നിന്നാണ് ദിയദോറസിന്റെ ദൈവശാസ്ത്ര വീക്ഷണം വ്യക്തമാകുന്നത്.
സാർവ്വത്രികരക്ഷാവാദം
എല്ലാ മനുഷ്യരും അവസാനം രക്ഷപ്രാപിക്കും ആശയമാണ് സാർവ്വത്രികരക്ഷാവാദം.
ദിയദോറസിന്റെ രചനകളിൽ ഈ ആശയം പ്രകടമാണെന്ന് സാർവ്വത്രികരക്ഷാവാദികൾ വിലയിരുത്തുന്നു.
13ാം നൂറ്റാണ്ടിൽ ബസ്രയിലെ ശ്ലേമോൻ തന്റെ 'തേനീച്ചയുടെ പുസ്തകത്തിൽ' എല്ലാ മനുഷ്യരും അവസാനം രക്ഷിക്കപ്പെടുമെന്ന കാഴ്ചപ്പാട് പ്രകടമാക്കുകയും അതിന് ദിയദോറസ്, തെയോദോറോസ് എന്നിവരുടെ അഭിപ്രായങ്ങളെ ഉദ്ധരിക്കുകയും ചെയ്യുന്നു.
ക്രൈസ്തവ സാർവ്വത്രികരക്ഷാവാദത്തിന്റെ വാക്താക്കളിൽ ഒരാളായാണ് ദിയദോറസിനെ സാർവ്വത്രികരക്ഷാവാദി വൈദികനായ ജോൺ മാഥെർ ഓസ്റ്റിൻ ഗണിക്കുന്നത്.
മറ്റൊരു സാർവ്വത്രികരക്ഷാവാദി പണ്ഡിതനായ ജെ. ഡബ്ല്യു. ഹാൻസൺ 1899ൽ ഇപ്രകാരം എഴുതി: ദൈവത്തിന്റെ കരുണ ദുഷ്ടന്മാരെ അവരുടെ പാപങ്ങൾ അർഹിക്കുന്നതിലും കുറവായേ ശിക്ഷിക്കുകയുള്ളു എന്നും അതുപോലെ അവിടുത്തെ കാരുണ്യം അവർക്ക് അർഹിക്കുന്നതിനേക്കാൾ കൂടുതൽ നന്മ നൽകുകയും ചെയ്യുമെന്നും ദിയദോറസ് വിശ്വസിച്ചു, കഷ്ടത ദീർഘിപ്പിക്കുന്നതിനോ വ്യാപിപിക്കുന്നതിനോ ദൈവം അമർത്യത നൽകുമെന്നത് അദ്ദേഹം നിഷേധിക്കുകയും ചെയ്തു.
ജ്യൂസെപ്പെ സൈമോണസ് അസ്സേമാനിയുടെ ബിബ്ലിയോഥീക്കാ ഓറിയന്റാലിസ്' (1728) അനുസരിച്ച് ദിയദോറസ്:
— "ദുഷ്ടന്മാർക്ക് ശിക്ഷകളുണ്ട്, അവ ശാശ്വതമല്ല, എന്നിരുന്നാലും, അവർക്കായി ഒരുക്കിയിരിക്കുന്ന അമർത്യത ഒരു പോരായ്മയാകാതിരിക്കാൻ, അവരുടെ പ്രവൃത്തികളിലെ ദുഷ്ടതയുടെ അളവനുസരിച്ച് ഒരു ഹ്രസ്വകാലത്തേക്ക് അവരെ ശുദ്ധീകരിക്കേണ്ടിയിരിക്കുന്നു. അതിനാൽ ചുരുങ്ങിയ സമയത്തേക്ക് അവർ ശിക്ഷ അനുഭവിക്കും, പക്ഷേ അനന്തമായ അനുഗ്രഹമാണ് അവരെ കാത്തിരിക്കുന്നത്. അവരുടെ അനേകവും ഗുരുതരവുമായ പാപങ്ങൾക്ക് ഈടാക്കേണ്ട ശിക്ഷകൾ അവരോട് കാണിക്കാനിരിക്കുന്ന കാരുണ്യത്തിന്റെ വലുപ്പത്താൽ മറികടക്കപ്പെടുന്നു. അതിനാൽ, പുനരുത്ഥാനം നല്ലവർക്ക് മാത്രമല്ല, ദുഷ്ടർക്കും ഒരു അനുഗ്രഹമായി കണക്കാക്കപ്പെടുന്നു."
ഇതും കാണുക ക്രൈസ്തവ സാർവ്വത്രികരക്ഷാവാദം ആദിമ ക്രൈസ്തവസഭ പൗരസ്ത്യ ക്രിസ്തീയത അന്ത്യോഖ്യൻ വേദശാസ്ത്രകേന്ദ്രം അവലംബം 1 2 3 Chapman (1909) .
↑ ↑ Julian, Letters , 55.
↑ ↑ Socrates, Historia Ecclesiastica , 6.3 ↑ Greer (1997) .
↑ ↑ Catholic Encyclopedia, "Diodorus of Tarsus".
1 2 ↑ Beeley (2011) .
↑ Norris (1997) .
1 2 1 2 3 Brock 2011 .
↑ Malavasi (2015) .
1 2 Ramelli (2013) .
↑ What remains is fragments in the catenae on the Hexateuch and the Pauline Epistles.
Recently a complete commentary on the Psalms has been discovered, which its editor ascribes to Diodore.
Andrew Louth, 'John Chrysostom to Theodoret of Cyrrhus', in Frances Young, Lewis Ayres and Andrew Young, eds, The Cambridge History of Early Christian Literature , (2010), p344 ↑ Parry, Ken and David Melling (editors).
The Blackwell Dictionary of Eastern Christianity .
Malden, MA: Blackwell Publishing, 1999.
ISBN 0-631-23203-6 ↑ ↑ J. M. Austin.
" Brief History of Universalism Archived 2007-12-26 at the Wayback Machine . ".
↑ J.W. Hanson.
Universalism: The Prevailing Doctrine Of The Christian Church During Its First Five Hundred Years .
" Chapter 18 Additional Authorities Archived 2013-05-12 at the Wayback Machine . ".
Boston and Chicago Universalist Publishing House.
↑ J. W. Hanson, citing Assemani Bib.
Orientalis, III, p. 324.
പ്രധാന സ്രോതസ്സുകൾ {{ cite book }} :  CS1 maint: extra punctuation ( link ) പുറം കണ്ണികൾ താർസൂസിലെ ദിയദോറസ്: സങ്കീർത്തനങ്ങളുടെ വ്യാഖ്യാനം ഗ്രീക്ക് ഓപ്പറ ഒമ്നിയ, മിഗ്നെ പട്രോളോജിയ ഗ്രെക്ക, വിശകലന സൂചിക
തിക്കുറിശ്ശി ഗംഗാധരൻ
കേരളവർമ്മ വലിയ കോയിത്തമ്പുരാനെ കുറിച്ചും തെക്കൻ പാട്ടുകളെകുറിച്ചും ശ്രദ്ധേയമായ നിരവധി ഗവേഷണ ഗ്രന്ഥങ്ങൾ പ്രസിദ്ധീകരിച്ചിട്ടുള്ള ഗവേഷകനാണ് ഡോ. തിക്കുറിശ്ശി ഗംഗാധരൻ .
പൂർണ്ണനാമം വാസുദേവൻ പിള്ള ഗംഗാധരൻ നായർ .
ഡോ. തിക്കുറിശ്ശി ഗംഗാധരൻ 1934 ഒക്ടോബർ 31ന് കന്യാകുമാരി ജില്ലയിലെ തിക്കുറിശ്ശി എന്ന ഗ്രാമത്തിൽ ജനിച്ചു.
അച്ഛൻ സുബ്രഹ്മണ്യൻ പോറ്റി, അമ്മ പരമേശ്വരി അമ്മ.
തിക്കുറിശ്ശി ആർ.സി. സ്കൂൾ, കുഴിത്തുറ മാധവ വിലാസം സ്കൂൾ, മാർത്താണ്ഡം ഗവ: ഹൈസ്കൂൾ  എന്നിവിടങ്ങളിലായി സ്കൂൾ വിദ്യാഭ്യാസത്തിനുശേഷം വിളവംകോട് ടീച്ചേഴ്സ് ട്രെയിനിങ് സ്കൂളിൽ നിന്നും ടി.ടി.സി വിജയിച്ച് 1958-ൽ പ്രൈമറി സ്കൂൾ അദ്ധ്യാപകനായി തിരുവനന്തപുരത്ത് എത്തി.
ഇതോടൊപ്പം പഠനവും തുടർന്നു.
1962, 1965, 1970 എന്നീ വർഷങ്ങളിലായി ബി.എ., ബി.എഡ്.
, എം.എ. എന്നീ ബിരുദങ്ങൾ നേടിയശേഷം 1982-ൽ പിഎച്ച്ഡി യും നേടി.
സർവ്വീസ് ജീവിതത്തിൽ ദീർഘകാലം തിരുവനന്തപുരം എസ്സ്.
എം.വി. സ്കൂളിൽ അധ്യാപകനായിരുന്നു.
അതിനുശേഷം തലശ്ശേരി ട്രെയിനിംഗ് കോളേജ് അധ്യാപകനായിരിക്കെ കേരളാ സർവ്വകലാശാലയിൽ ലെക്സിക്കന്റെ സബ് എഡിറ്ററായി നിയമിതനായി.
1994-ൽ സർവ്വീസിൽ നിന്ന് പിരിഞ്ഞശേഷവും ഗവേഷണവും സാഹിത്യ പ്രവർത്തനങ്ങളും  തുടരുന്നു.
തിരുവനന്തപുരത്ത് എസ്സ്.
എം.വി. സ്കൂളിൽ അധ്യാപകനായിരിക്കെയാണ്   ഡോ. തിക്കുറിശ്ശി ഗംഗാധരൻ ഗവേഷണത്തിലേയ്ക്ക് കടക്കുന്നത്.
കേരളവർമ്മ വലിയ കോയിത്തമ്പുരാനെ കേന്ദ്രീകരിച്ചായിരുന്നു ആദ്യഗവേഷണം.
കേരളവർമ്മ മലയാള  ഭാഷയ്ക്കുനൽകിയ സേവനങ്ങൾ വ്യക്തതയോടെ അനാവരണം ചെയ്തുകാട്ടിയ പഠനങ്ങൾ വളരെ പ്രസിദ്ധമാണ്.
ഇതുപോലെ തന്നെയാണ് തന്റെ മറ്റോരു പ്രധാന ഗവേഷണ മേഖലയായ പാട്ടുസാഹിത്യത്തിന്റെ കാര്യത്തിലും ഡോ. തിക്കുറിശ്ശി ഗംഗാധരൻ കാട്ടിയ  ശുഷ്കാന്തി.
കാര്യമായ പഠനങ്ങളൊന്നും നടന്നിട്ടില്ലായിരുന്ന തെക്കൻ പാട്ടുകൾക്കുപിന്നിലെ സംസ്കൃതിയെ ആധുനിക  കേരളത്തിനു പരിചയപ്പെടുത്തുന്ന നിരവധി പഠനങ്ങൾ നടത്തിയിട്ടുണ്ട് ..
ഡോ: തിക്കുറിശ്ശി ഗംഗാധരൻ മലയാളത്തിന് സംഭാവനചെയ്ത കൃതികളിൽ ഗവേഷണ ഗ്രന്ഥങ്ങൾക്കുപുറമെ ജീവചരിത്രം , ബാല സാഹിത്യം , പാഠപുസ്തകങ്ങൾ എന്നിവയും ഉൾപ്പെടുന്നു.
പരേതയായ പത്മാവതി അമ്മയാണ് ഭാര്യ.
ഇവർക്ക് ഒരുപുത്രനും രണ്ട് പുത്രിമാരുമുണ്ട്.
തിരുവനന്തപുരത്ത് ബാലരാമപുരത്തിനടുത്ത് ഭഗവതിനട എന്ന ഗ്രാമത്തിലെ കൈരളീ സദനത്തിലാണ്  താമസം.
കൃതികൾ ഗവേഷണകൃതികൾ (പാട്ടുകൾ) വേണാടിന്റെ കഥാഗാനങ്ങൾ (2011) .
ഉലകുടെ പെരുമാൾ പാട്ടുകഥ (2006) പുത്തരിയങ്കം (പാഠവും പഠനവും) (1984 latest edition 2005) തെക്കൻ കഥാഗാനങ്ങൾ ഇരവിക്കുട്ടിപ്പിള്ളപ്പോര്; ഒരു പഠനം (1990  latest edition 2009) ജീവതാളങ്ങളുടെ പാട്ടുകൾ ഗവേഷണ കൃതികൾ (കേരളവർമ്മ പഠനം) കേരളവർമ്മയും മലയാള ഗദ്യവും (പി.എച്ച്.ഡി. പ്രബന്ധം) (1982) കേരളവർമ്മയുടെ ഗദ്യ കൃതികൾ കേരളവർമ്മ പ്രഭാഷണങ്ങളിലൂടെ ദൈവയോഗം (സമ്പാദനം) ശ്രീ പദ്മനാഭ പദപത്മ ശതകവും സ്തുതി ശതകവും (സമ്പാദനം) (2004) കേരളവർമ്മ പഠനങ്ങൾ (2004) ബാല സാഹിത്യവും പാഠപുസ്തകങ്ങളും സാഹിത്യ വിസ്മയങ്ങൾ (2005) മലയാള ഭാഷാപരിചയം (2002) കൈരളീ പാഠാവലി (പാഠപുസ്തകം - 10 വാല്യങ്ങൾ) ആസാം (നവ സാക്ഷര സാഹിത്യം) ജീവചരിത്രങ്ങൾ സുഭാഷ് ചന്ദ്ര ബോസ് സ്വദേശാഭിമാനി രാമകൃഷ്ണപിള്ള മഹച്ചരിതമാല (4 വാല്യങ്ങൾ) മറ്റുകൃതികൾ അക്ഷരമാല മുതൽ ഗ്രന്ഥസമീക്ഷവരെ (2009) യോഗി (സമ്പാദനം) (2005) അവലംബങ്ങൾ